വിരാട് കോഹ്ലിയുമായുള്ള വഴക്കിന് നാല് വര്ഷത്തിന് ശേഷം, അനില് കുംബ്ലെ വീണ്ടും ബിസിസിഐയുടെ റഡാറില് മുംബൈ: വീണ്ടും ഇന്ത്യന് ക്രിക്കറ്റ് ടീമിന്റെ മുഖ്യ പരിശീലകനാകാന് അനില് കുംബ്ലെ. അടുത്ത മാസം ആരംഭിക്കുന്ന ടി 20 ലോകകപ്പിന് ശേഷം രവിശാസ്ത്രി, ബൗളിംഗ് കോച്ച് ഭരത് അരുണ്, ഫീല്ഡിംഗ് കോച്ച് ആര് ശ്രീധര് എന്നിവരുടെ കരാര് കാലാവധി അവസാനിക്കാനിരിക്കെയാണ് അനില് കുംബ്ലെയെ പരിഗണിക്കുന്നത്. വീണ്ടും മുഖ്യപരിശീലകനാകുന്നതിന് ബിസിസിഐ അനില് കുംബ്ലെയെ സമീപിക്കാനൊരുങ്ങുന്നതായി ഇന്ത്യന് എക്സ്പ്രസിന് വിവരം ലഭിച്ചു. ഇന്ത്യയുടെ മുന് ക്യാപ്റ്റനും ഇതിഹാസ ലെഗ് സ്പിന്നറുമായ കുംബ്ലെ 201617 കാലഘട്ടത്തില് ഇന്ത്യയുടെ മുഖ്യ പരിശീലകനായിരുന്നു. കോഹ്ലിയുമായുണ്ടായ ഗുരുതരമായ അഭിപ്രായ വ്യത്യാസങ്ങളെ തുടര്ന്നാണ് കുംബ്ലെ അന്ന് സ്ഥാനമായൊഴിഞ്ഞത്. മുന് ക്യാപ്റ്റന് എംഎസ് ധോണിയെ യുഎഇയില് നടക്കുന്ന ടി 20 ലോകകപ്പില് ടീമിന്റെ ഉപദേഷ്ടാവായി ബിസിസിഐ പ്രഖ്യാപിച്ചതിന് ഒരാഴ്ചക്ക് ശേഷം, വ്യാഴാഴ്ച, കോഹ്ലി ലോകകപ്പിന് ശേഷം ടി 20 ക്യാപ്റ്റന് സ്ഥാനം രാജിവെക്കുമെന്ന് പ്രഖ്യാപിക്കുകയും അത് വ്യത്യസ്ത ഫോര്മാറ്റുകളിലായി രണ്ട് ക്യാപ്റ്റന്മാര് എന്നതിലേക്ക് വഴിവെക്കുകയും ചെയ്തിരുന്നു. നാല് വര്ഷം മുമ്ബ് കുംബ്ലെ സ്ഥാനമൊഴിഞ്ഞ ശേഷം, ശാസ്ത്രിയെ പകരക്കാരനായി നിയമിക്കുന്നതിന് മുന് സിഎജി വിനോദ് റായിയുടെ നേതൃത്വത്തിലുള്ള ബിസിസിഐ കമ്മിറ്റിയെ സ്വാധീനിക്കാന് കോഹ്ലിക്ക് സാധിച്ചിരുന്നു. എന്നാല് ഇപ്പോള്, സുപ്രീം കോടതി നിയോഗിച്ച പാനലിന്റെ ശുപാര്ശകള് നടപ്പിലാക്കി മുന്നോട്ട് പോകുമ്ബോള്, കുംബ്ലെയെ തിരികെ കൊണ്ടുവരാനുള്ള വഴികള് പുതിയ കമ്മിറ്റി തേടുന്നുണ്ടെന്നാണ് വിവരം. ആഗ്രഹിച്ചതെല്ലാം നേടി, പടിയിറക്കം ഉചിതമായ സമയത്ത്: ശാസ്ത്രി കോഹ്ലി ടി 20 ക്യാപ്റ്റന് സ്ഥാനം ഒഴിയുന്നതോടെ ടീമിന് ഒരു പുതിയ പരിശീലകന് ആവശ്യമാണെന്നാണ് ബിസിസിഐ കരുതുന്നത്. കോഹ്ലിയുടെ പ്രഖ്യാപനത്തിന് ശേഷം, ടീം ഇന്ത്യയ്ക്കായി ബിസിസിഐക്ക് വ്യക്തമായ മാര്ഗരേഖയുണ്ടെന്ന് സെക്രട്ടറി ജയ് ഷാ പത്രക്കുറിപ്പില് പറഞ്ഞിരുന്നു. 2017ല് കോഹ്ലിയുടെ എതിര്പ്പ് ഉണ്ടായിരുന്നിട്ടും കുംബ്ലെ പരിശീലക സ്ഥാനത്ത് തുടരണമെന്നതായിരുന്നു സൗരവ് ഗാംഗുലിയുടെ ആഗ്രഹം എന്നാണ് പറയപ്പെടുന്നത്. അന്ന് ബിസിസിഐയുടെ ക്രിക്കറ്റ് ഇംപ്രൂവ്മെന്റ് കമ്മിറ്റി സിഐസി അംഗമായിരുന്നു ഗാംഗുലി. 2016 ജൂണിലാണ് കുംബ്ലെ പരിശീലക കുപ്പായം അണിഞ്ഞത്. കുംബ്ലെയുടെ പരിശീലന കാലയളവിലാണ് ഇന്ത്യ ചാമ്ബ്യന്സ് ട്രോഫി ഫൈനലില് എത്തിയതും പാകിസ്ഥാനോട് തോറ്റതും. നിലവില് ഐപിഎല് ടീമായ പഞ്ചാബ് കിങ്സിന്റെ പരിശീലകനും ഡയറക്ടറുമായാണ് കുംബ്ലെ പ്രവര്ത്തിക്കുന്നത്. കുംബ്ലെയെ സമീപിക്കാന് തീരുമാനിക്കുന്നതിനുമുമ്ബ്, ബിസിസിഐ മുന് ശ്രീലങ്കന് ക്യാപ്റ്റനും നിലവില് ഐപിഎല്ലില് മുംബൈ ഇന്ത്യന്സിന്റെ പരിശീലകനുമായ മഹേള ജയവര്ധനയെ സമീപിച്ചിരുന്നു. എന്നാല്, മുംബൈ ഇന്ത്യന്സിനെ ഒന്നിലധികം ഐപിഎല് കിരീടങ്ങളിലേക്ക് നയിച്ച ജയവര്ധനയ്ക്ക് ശ്രീലങ്കന് ടീമിനെയും ഐപിഎല് ഫ്രാഞ്ചൈസിയെയും പരിശീലിപ്പിക്കാനാണ് താല്പ്പര്യമെന്ന് അറിയിച്ചതായാണ് വിവരം. ബിസിസിഐ ഭരണഘടന പ്രകാരം ഒരു വ്യക്തിക്ക് ഒരേസമയം രണ്ടു പദവികള് വഹിക്കാന് കഴിയില്ല, അതുകൊണ്ട് തന്നെ കുംബ്ലെ ഇന്ത്യന് ടീം പരിശീലകനാവുകയാണെങ്കില് പഞ്ചാബ് കിങ്സില് നിന്നും സ്ഥാനമൊഴിയേണ്ടി വരും. ഐസിസി ക്രിക്കറ്റ് കമ്മിറ്റിയുടെ തലവന് കൂടിയാണ് അദ്ദേഹം. 2016ല് കുംബ്ലെ പരിശീലകനായപ്പോള് കോഹ്ലികുംബ്ലെ ടീം ഇന്ത്യന് ക്രിക്കറ്റിന് പുത്തന് ഉണര്വാകും എന്നാണ് കരുതിയിരുന്നത് എന്നാല് ഒരു ഘട്ടം കഴിഞ്ഞപ്പോള് ഇരുവര്ക്കുമിടയില് വിള്ളലുകള് പ്രത്യക്ഷപ്പെട്ട് തുടങ്ങിയിരുന്നു. അനില് കുംബ്ലെയുടെ രാജി കത്തില് അത് പ്രകടമായിരുന്നു. കുംബ്ലെ പരിശീലകനായപ്പോള് ഇന്സ്റ്റാഗ്രാമില് സ്വാഗതം ചെയ്ത് കുറിപ്പിട്ട കോഹ്ലി രാജിക്ക് ശേഷം ആ പോസ്റ്റ് ഡിലീറ്റ് ചെയ്തതായി ശ്രദ്ധയില്പ്പെട്ടിരുന്നു.